Spaniola, limba cîstigatoare la TIFF 2011 Mihai FULGER Editia a zecea a Festivalului International de Film Transilvania (TIFF), desfasurata între 3 - 12 iunie la Cluj, a prezentat numerosului sau public o competitie puternica si diversificata, gratie selectiei - provocatoare, ca întotdeauna - a directorului artistic, criticul Mihai Chirilov Daca anul trecut Trofeul Transilvania a ajuns în Thailanda, la editia aniversara, cel mai rîvnit premiu al festivalului a fost obtinut de un regizor argentinian, Miguel Cohan, pentru impresionantul sau lungmetraj de debut, Fara cale de-ntors Un thriller original, care se joaca cu asteptarile spectatorilor în toate cele trei planuri temporale pe care se întinde naratiunea, filmul captiveaza si stimuleaza meditatia în egala masura Moartea unui tînar într-un accident de masina declanseaza un carusel al culpabilitatii, al minciunii si al remuscarii, din care nimeni nu iese nepatat Miguel Cohan ne prezinta cum, în societatea spectacolului, sistemul juridic este influentat decisiv de sistemul mass-media, care formeaza opinia publica Merita remarcati Leonardo Sbaraglia, care ne aduce aminte de John Cassavetes, în rolul ventrilocului acuzat si închis pe nedrept, si Martin Slipak, interpretul studentului arhitect torturat (cel putin în prima faza) de gîndul ca a ucis un om si ca un altul va plati pentru fapta sa Juriul - alcatuit din cineastii Laurence Herszberg, Vesela Kazakova, Cedomir Kolar, Radu Muntean si Uberto Pasolini - i-a mai premiat pe Miguel Cohan si Ana Cohan pentru scenariul lor, abil în evitarea sabloanelor Premiul pentru regie a fost împartit de românul Constantin Popescu (Principii de viata) cu islandezul Rúnar Rúnarsson (Vulcanul) Cineastul nordic, cunoscut cinefililor bucuresteni pentru scurtmetrajul sau 2 porumbei (2 Birds), premiat la NexT 2009, debuteaza în lungmetraj cu o drama puternica despre un destin la rascruce Dupa ce iese la pensie, morocanosul Hannes (Theódór Júlíusson, excelent) simte ca nu mai are pentru c(in)e trai Protagonistul reuseste sa redescopere dragostea, însa poate fi prea tîrziu Un film matur si patrunzator, al carui autor are toate sansele sa devina un nume mare al cinematografiei europene Premiul special al juriului i-a revenit unui film deopotriva delicat si delectabil, despre cinema, viata si viata pentru cinema Al doilea lungmetraj al uruguayanului Federico Veiroj, O viata însemnata, îl are în centru pe Jorge (interpretat de criticul de film Jorge Jellinek), care timp de un sfert de veac a lucrat în Cinemateca, iar acum, la 45 de ani, înca locuieste cu parintii Amenintat cu somajul (Cinemateca si-a pierdut spectatorii si sponsorii), Jorge trebuie sa ia viata în piept si sa devina protagonistul propriului film, un romance cu un potential happy-end Film alb-negru, O viata însemnata foloseste muzica nostalgica, în semn de omagiu pentru epoca cinematografului clasic Actrita franceza Élodie Bouchez a fost premiata pentru rolul principal din productia independenta americana Imperialistii nu au murit!, primul lungmetraj semnat de Zeina Durra (regizoare si scenarista originara din Anglia) Élodie Bouchez este Asya, visual artist din Manhattan si adepta convinsa a conspiratiei geopolitice Un film despre nebunia lumii globale, careia Zeina Durra îi stopeaza inteligent caderea în melodramatic, Imperialistii nu au murit! a fost una dintre revelatiile competitiei Un alt debut, Maimute al cineastei suedeze Lisa Aschan, a fost distins pentru imaginea Lindei Wassberg Filmul este un nou Fucking Åmål, despre relatia dintre doua pustoaice, complicata de data aceasta de rivalitatea dintre ele (fiecare vrea sa ajunga în echipa de acrobatii hipice care va concura în campionatul regional) Chiar daca dramaturgia nu aduce nimic nou, calitatile interpretarii si ale imaginii au facut din Maimute un succes de festival Premiul publicului pentru un film din competitie a ajuns la cineastul belgian Hans Van Nuffel, selectionat cu primul sau lungmetraj, Oxigen A fost filmul care m-a emotionat cel mai mult din tot ce am vazut anul acesta la TIFF, chiar si înainte de a afla ca regizorul sau sufera de fibroza pulmonara (o boala genetica tratabila doar prin transplant), la fel ca si protagonistul Tom (Stef Aerts, un actor foarte promitator) Oxigen nu este un film deprimant, are si momente comice, iar finalul - cu cîteva note false - este datator de speranta Dintre lungmetrajele din competitie care n-au intrat în palmares, m-a mai încîntat israelianul Potopul (The Flood) de Guy Nattiv (care si-a extins un scurtmetraj din 2002), un film de maturizare despre o familie disfunctionala si o ceremonie esentiala, în cadrul religiei iudaice, pentru junele personaj principal Germanul Tacerea (The Silence), scris si regizat de Baran bo Odar, seamana - din punct de vedere narativ si stilistic - cu Mystic River si reuseste sa mentina atentia spectatorilor timp de doua ore, însa dincolo de mestesugul evident nu se ascund prea multe Aleea Regelui (King's Road), al doilea film al cineastei islandeze Valdís Óskarsdóttir, este o comedie cu ciudati inconsistenta, ale carei secvente reusite se pierd într-un ocean de clisee, iar prezenta în distributie a starului german Daniel Brühl nu poate face minuni O sîmbata obisnuita (Innocent Saturday, Rusia-Germania-Ucraina) de Alexander Mindadze este un film voit realist, ce exploateaza tragedia din aprilie 1986, de la centrala nucleara din Cernobîl, dar, în ciuda camerei dinamice a lui Oleg Mutu si a interpretarii memorabile a lui Anton Shagin, nu convinge la nivel dramaturgic În fine, OZN-ul TIFF-ului din acest an si filmul care a deschis competitia, productia indiana (non-bollywoodiana) sugestiv intitulata Proiectul fara titlu al lui Kartik Krishnan (The Untitled Kartik Krishnan Project), scrisa si regizata de debutantul Srinivas Sunderrajan, începe bine, în zona banalului cotidian al unui IT-ist cinefil ce se viseaza cineast, dar deviaza într-un suprarealism gaunos În concluzie, cele 12 filme din competitia TIFF-ului aniversar, semnate de regizori aflati la început de drum, au adus atît propuneri cinematografice înnoitoare (dar nu întotdeauna izbutite), cît si formule brevetate (dar uneori cu inovatii narative sau stilistice notabile), oferind astfel indicii relevante asupra viitorului cinematografului de autor 